Arctapila

Arctapila er en slekt av biller som hører til familien smellere (Elateridae).

Utseende 
En middelsstor (ca. 9 millimeter), avlang, blank, svart smeller. Kroppsformen er noe timeglass-formet (innanevret i midten), dette er uvanlig hos smellere. Antennene er brune, perlekjede-formede, omtrent så lange som hode + thorax. Hode er firkantet, tett og grovt punktert, med forholdsvis store mandibler. Pronotum er svært blankt, karftig punktert, rundet, bredest foran midten, betydelige avsmalnende bakover, bakhjørnene bare litt tilbaketrukne, butte. Det er en markert "stilk" mellom pronotum og dekkvingene, som er nokså smale ved roten, bredest et stykke bak midten, med kraftige punktrader, fint hårete. Beina er lyst brune, nokså tynne og korte.

Levevis 
Denne slekten har larver som lever i død ved.

Utbredelse 
Arten er utbredt i det sørlige Frankrike.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien tannsmellere, Dendrometrinae Gistel, 1856
 Stammen Dendrometrini Gistel, 1856
 Understammen Athoina Candéze, 1860
 Slekten Arctapila Candéze, 1891
 Arctapila bruckii (Candèze, 1865)

Eksterne lenker 
 Bilde av arten
 

Smellere
Biller formelt beskrevet i 1865
Dyr formelt beskrevet av Ernest Charles Auguste Candèze
Frankrikes insekter